Ιωάννης Πετρίδης

Ο Ιωάννης Πετρίδης (18 Αυγούστου 1931 - 6 Ιανουαρίου 2016) ήταν Έλληνας οικονομολόγος και πολιτικός, που υπηρέτησε ως βουλευτής Πιερίας με τη Νέα Δημοκρατία από το 1985 ως το 1989.

 Βιογραφία 
Γεννήθηκε στην Κατερίνη. Σπούδασε Οικονομικές Επιστήμες και ήταν απόφοιτος της Νομικής Σχολής. Επίσης, επιμορφώθηκε  στη Διοίκηση Επιχειρήσεων. Διετέλεσε πρόεδρος της Ένωσης Γεωργικών Συνεταιρισμών Πιερίας. Δίδαξε ως έκτακτος καθηγητής στη Συνεταιριστική Σχολή της Θεσσαλονίκης.Ολύμπιο Βήμα, φύλλο 28-11-1982, σελ. 1.

Ο Ιωάννης Πετρίδης κατήλθε ως υποψήφιος στις δημοτικές εκλογές του 1959 και πήρε 359 ψήφους στις εκλογές για το δημοτικό συμβούλιοΤα αποτελέσματα των δημοτικών εκλογών εις την Κατερίνην, "Μακεδονία", 7-4-1959. Αργότερα χρημάτισε αντιπρόεδρος του Δημοτικού Συμβουλίου Κατερίνης.

Στις βουλευτικές εκλογές του 1974 ήταν υποψήφιος με την Ένωση Κέντρου - Νέες Δυνάμεις αλλά δεν εξελέγη βουλευτής, καθώς συγκέντρωσε 4.029 ψήφους. Στις επόμενες εκλογές , το 1977, απέτυχε ξανά να εκλεγεί βουλευτής με την ΕΔΗΚ, όπως είχε μετονομαστεί η Ένωση Κέντρου-Νέες Δυνάμεις.

Ο Ιωάννης Θ. Πετρίδης εξελέγη βουλευτής με τη ΝΔ στις εκλογές του 1985 στο νομό Πιερίας και η θητεία του έληξε το 1989. Αργότερα εγκαταστάθηκε στην Αθήνα. Το Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.Ολύμπιο Βήμα, ηλεκτρονική έκδοση, "Η λίστα των Πιεριέων συνέδρων", 7-11-2009, ανάκτηση 6-8-2013

Πέθανε στην Αθήνα σε ηλικία 84 ετών.Έφυγε από την ζωή ο πρώην βουλευτής Πιερίας Γιάννης Πετρίδης , Ολύμπιο Βήμα, ηλεκτρονική έκδοση, 7-1-2015.

 Παραπομπές 

 Πηγές 


Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες οικονομολόγοι